کد خبر: ۱۲۹۶۴۲۸

تاریخ: ۰۸ مهر ۱۳۹۲ - ۲۲:۲۱

A opta conferiță ”Rolul Iranului și Turciei în civilizația islamică”

Cea de a opta ediție a conferinței cu titlul ”Rolul Iranului și Turciei în civilizația islamică” se va desfășura joi 13 februarie 2014 la Universitatea Oldagh din orașul turcesc Bursa.

Agenția de Știri Coranice a Iranului (IQNA), citând filiala proprie din Asia Centrală, aduce la cunoștință că această conferință se organizează cu ocazia aniversării ”Anului cultural al Republicii Islamice Iran în Turcia”. Conferința este organizată de Centrul de Studii Culturale Internaționale al Organizației Culturii și Relațiilor Islamice a Iranului, Secția Culturală a Ambasadei Iranului la Ankara și o serie de organizații istorice turcești.

Principalele subiecte ale conferinței sunt: Rolul Islamului în formarea societăților moderne iraniană și turcească; Comparație între Revoluția Legislativă din Iran și Perioada Tanzimatului din Turcia; Oportunități politice iraniene și turcești în civilizația islamică; Rolul și locul liderilor clericali în dezvoltarea civilizației islamice; Analizarea rolului Iranului și Turciei ca opozante ale sistemului colonial; Imperialism și modernitate; Rolul organizațiilor populare iraniene și turcești în cultura și civilizația islamică; Imigrarea și imigranții iranieni și turci în cultura și civilizația islamică; Obstacole comune în calea relațiilor culturale ale Iranului și Turciei; Cum poate fi promovat rolul gândirii unitare în Lumea Islamică; Rolul Iranului și Turciei în dezvoltarea domeniilor prezentate.

Persoanele care doresc să participe la această conferință trebuie să trimită rezumatele articolelor proprii la secretariatul conferinței până pe data de 22 octombrie 2013. Articolele acceptate vor fi anunțate pe data de 5 ianuarie 2014. Pentru informații suplimentare poate fi folosit numărul de telefon 02188153309. Abstractele și articolele trebuie transmise la următoarea adresă electronică: [email-masked].

1295918